The Ax

The Ax (originaltittel: Le Couperet) er en belgisk/fransk/spansk spillefilm fra 2005 regissert av Costa-Gavras. Filmen er basert på romanen The Ax av Donald E. Westlake fra 1997 og handler om Bruno, spilt av José Garcia, som mister jobben i papirindustrien, og som er villig til å ta alle midler i bruk for å få seg ny jobb.

Filmen ble nominert til Amandaprisen 2006 i klassen beste DVD-Amanda.

Handling 
Den 39 år gamle kjemikeren Bruno Davert har jobbet ved en papir-fabrikk i 15 år, hvor han forbedrer produkter og sparer penger for fabrikkens aksjonærer. En dag kunngjør selskapet at de er tvunget til å nedbemanne, så 600 ansatte blir permittert og mange av jobbene deres havner i stedet hos et annet selskap i Romania. Resultatet blir en økning på 16 % i utbytte til selskapets aksjonærer.

Bruno var en av disse 600 permitterte, og to år senere har han fremdeles ikke klart å finne noen annen jobb - til tross for mange jobb-søknader. Han har nå mistet selvtilliten, og familien har blitt tvunget til å kvitte seg med mange av deres tidligere bekvemmeligheter, som kabel-TV og internett. Hans kone har tatt på seg to deltidsjobber for å hjelpe familien økonomisk. Bruno konkluderer med at det er alt for mye konkurranse i sektoren hans, for de få jobbene som er tilgjengelige. Derfor bestemmer han seg, i desperasjon, for å bokstavelig talt eliminere konkurrentene sine - ved å drepe jobb-søkere som er mer kvalifiserte enn ham.

Skuespillere 
 José Garcia: Bruno Davert
 Karin Viard: Marlène Davert
 Geordy Monfils: Maxime Davert
 Christa Theret: Betty Davert
 Ulrich Tukur: Gérard Hutchinson
 Olivier Gourmet: Raymond Machefer
 Yvon Back: Etienne Barnet
 Thierry Hancisse: Inspector Kesler
 Olga Grumberg: Iris Thompson
 Catherine Salée: Lydia
 Yolande Moreau: postansatt
 Dieudonné Kabongo: Quinlan Longus

Referanser

Eksterne lenker 
 

Filmer fra 2005
Belgiske dramafilmer‎
Franske dramafilmer‎
Spanske dramafilmer‎